Na temelju članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 49. sjednici održanoj 25. ožujka 2025. godine, donosi

**ZAKLJUČAK**

**o usvajanju Izvješća o izvršenju**

**Plana mjera i postupanja Općine Vladislavci u 2024. godini za djelomičnu sanaciju šteta od prirodnih nepogoda**

1. Usvaja se Izvješće o izvršenju Plana mjera i postupanja Općine Vladislavci u 2024. godini za djelomičnu sanaciju šteta od prirodnih nepogoda, Klasa: 400-01/23-16/01, Ur.broj: 2158-41-01-25-03 od 18. ožujka 2025.
2. Izvješće o izvršenju Plana mjera i postupanja Općine Vladislavci u 2024. godini za djelomičnu sanaciju šteta od prirodnih nepogoda sastavni je dio ovog Zaključka.
3. Ovaj Zaključak ima biti objavljen u „Službenom glasniku“ Općine Vladislavci.

KLASA: 400-01/23-16/01

UR.BROJ: 2158-41-01-25-04

Vladislavci, 25. ožujka 2025.

Predsjednik

Općinskog Vijeća

Krunoslav Morović

Na temelju članka 17. stavka 3. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 36. Statuta Općine Vladislavci („Službeni glasnik“ Općine Vladislavci Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik dana 18. ožujka 2025. godine, podnosi

**IZVJEŠĆE**

**o izvršenju Plana mjera i postupanja Općine Vladislavci**

**u 2024. godini za djelomičnu sanaciju šteta od prirodnih nepogoda**

**I.**

Općinsko vijeće Općine Vladislavci donijelo je Plan mjera i postupanja Općine Vladislavci

u 2024. godini za djelomičnu sanaciju šteta od prirodnih nepogoda („Službeni glasnik“ Općine Vladislavci br.12/23).

Planom mjera i postupanja Općine Vladislavci u 2024. godini za djelomičnu sanaciju šteta od prirodnih nepogoda („Službeni glasnik“ Općine Vladislavci br. 12/23) sredstva za ublažavanje i uklanjanje posljedica prirodnih nepogoda planirana su u Proračunu Republike Hrvatske.

**II.**

Za područje Općine Vladislavci Župan Osječko-baranjske županije proglasio je dana 27.08.2024. godine prirodnu nepogodu od suše.

Štetu od prirodne nepogode prijavilo je ukupno 34 pravnih i fizičkih osoba za imovinu na području Općine Vladislavci sa ukupno procijenjenom štetom od 448.271,56 EUR.

Sredstava pomoći za ublažavanje i djelomično uklanjanje posljedica prirodnih nepogoda nastalih u 2024. godini nisu dodijeljena iz Državnog proračuna Republike Hrvatske.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 400-01/23-16/01

UR.BROJ: 2158-41-01-25-03

Vladislavci, 18. ožujka 2025.

**Općinski načelnik**

Marjan Tomas